open-index/open-wikipedia-markdown huggingface dataset:
აფშერონის ნახევარკუნძული

**აფშერონის ნახევარკუნძული** (, სპარსულად ნიშნავს *მარილიანი წყლების ადგილს*) — ნახევარკუნძული კასპიის ზღვაში. მისი სიგრძეა დაახლოებით 60 კმ. 

აფშერონის ნახევარკუნძულზე მდებარეობს აზერბაიჯანის დედაქალაქი — ბაქო, ასევე აფშერონის რაიონის ნაწილი. 

ნახევარკუნძული ცნობილია ნავთობის მოპოვებით. ნავთობის ინდუსტრიული მოპოვება აქ 1870 წლიდან დაიწყო. გარდა ამისა, აფშერონის ნახევარკუნძული ასევე მდიდარია მარილით, მინერალური წყლებითა და ტალახის ვულკანებით. აფშერონის ერთ–ერთ ღირსშესანიშნაობას წარმოადგენს ბუნებრივი გაზი, რომელიც თავისით იწვის, იანარდაღთან.

1918 წელს, აფშერონის ნახევარკუნძულზე არსებობდა ცენტრალური კასპიის დიქტატურა, სახელმწიფო, რომელსაც გაერთიანებული სამეფო უჭერდა მხარს.

## რესურსები ინტერნეტში
* აფშერონის ნახევარკუნძული 

კატეგორია:აზერბაიჯანის ნახევარკუნძულები
კატეგორია:ბაქოს გეოგრაფია
ვოლფგანგ ძიონი

**ვოლფგანგ ძიონი** (დაბ. 29 აგვისტო, 1949 წ.) — გერმანელი დრამერი, რომელიც დაიბადა ელცეში, გერმანია. 1965-1973 წლებში იგი იყო მძიმე მეტალ/მძიმე როკ ჯგუფ სკორპიონსის წევრი. მასთან ერთად სკორპიონსმა გამოუშვა მხოლოდ ერთი ალბომი - *Lonesome Crow* (1972 წელს). ჯგუფში იგი შეცვალა იურგენ როზენთალმა.

## რესურსები ინტერნეტში 
*ძიონის პროფილი  xtrememusician.com-ზე
*ვოლფგანგ ძიონი last.fm-ზე

კატეგორია:გერმანელი მუსიკოსები
კატეგორია:სკორპიონსის წევრები
კატეგორია:ცოცხალი ადამიანები
ოკეანეთის ქვეყნების სია მოსახლეობის მიხედვით

[მინი|მარჯვნივ|[ოკეანეთი]]
ცხრილში მოცემულია ოკეანეთის ქვეყნების სია მოსახლეობის მიხედვით, 2010 წლის მონაცემებით.

## იხილეთ აგრეთვე 
* ევროპის ქვეყნების სია მოსახლეობის მიხედვით
* სამხრეთ ამერიკის ქვეყნების სია მოსახლეობის მიხედვით
* ჩრდილოეთ ამერიკის ქვეყნების სია მოსახლეობის მიხედვით
* აზიის ქვეყნების სია მოსახლეობის მიხედვით

*
ტოჰო (მრავალმნიშვნელოვანი)

**ტოჰო** შეიძლება აღნიშნავდეს:

* ტოჰოს ბანკი
* ტოჰო, კინოსტუდია
* ტოჰო, ფკუოკა
* ტოჰო გაკუენ მუსიკის სკოლა
* ტოჰოს პროექტი კომპიუტერული თამაშების სერია
* ტოჰოს უნივერსიტეტეი
იტაჩი უჩიჰა

**იტაჩი უჩიჰა** () — ნარუტოს სერიის პერსონაჟი, სასკე უჩიჰას ძმა, რომელმაც ტობის (უჩიჰა ობიტოს) დახმარებით პრაქტიკულად გაანადგურა უჩიჰას კლანი და ცოცხალი დატოვა მხოლოდ მისი უმცროსი ძმა. საბოლოოდ ირკვევა, რომ მან ეს გააკეთა კონოჰას უხუცესების ბრძანებით, ქვეყანაში ომის აცილების მიზნით. ფლობს ცეცხლის სტიქიას და უნიკალურ გენძიუცუს: ცუკუიომი, კოტოამაცუკამი. მუშაობს ჰოშიგაკი კისამესთან ერთად. მოკლულია სასკეს მიერ, რის შემდეგაც მისი ძალის ნაწილი გადაეცა სასკეს.

## ბიოგრაფია 
სასკესთან ბრძოლაში იტაჩი მოკვდა უცნობი ავადმყოფობით, რომლითაც ის ბოლო რამდენიმე წელი იყო დაავადებული. თავისი სიცოცხლის ბოლო წამებში მან ყველა თავისი ძიუცუ გადასცა სასკეს თვალებს, რათა იგი დაეცვა ტობისთან შეხვედრისას. ბრძოლამდე მან მოინახულა ნარუტო და გადასცა მას თავისი ძალის ნაწილი, რადგან იმ შემთხვევაში, თუ სასკე გადაწყვეტდა კონოჰის განადგურებას ნარუტოს შესძლებოდა მისი შეჩერება.

როგორც მადარა (ტობი) ამბობს, იტაჩი იყო კარგი პიროვნება, რომელსაც სურდა გადაერჩინა არა მარტო თავისი ძმა, არამედ მთელი სამყაროც. იტაჩიმ ოთხი წლის ასაკში გადაიტანა შინობის მესამე მსოფლიო ომი და დასახლების უსაფრთხოება მისთვის ყველაზე მთავარი იყო. იტაჩის ნამდვილი ისტორია იცოდა მხოლოდ ოთხმა ადამიანმა, ესენი იყვნენ: მესამე ჰოკაგე და მისი მრჩევლები - ჰომურა, კოჰარუ და დანზო. იტაჩის სურდა, რომ სიმართლე მის შესახებ ყოფილიყო დაფარული. რაც მოხდა იმ ღამეს, გაკეთებული იყო კონოჰის მმართველების ბრძანებით. იმ ღამეს იტაჩი გამოემშვიდობა წარსულ ცხოვრებას. კონოჰის ბრძანებით იტაჩი ჯაშუშობდა უჩიჰას კლანში და შეატყობინა ჰოკაგეს იმ გადატრიალების შესახებ, რომელსაც ამზადებდა უჩიჰას კლანი. ეს გადატრიალება წამოიწყებდა ახალ ომს და იტაჩი წავიდა კლანის განადგურებაზე, რათა დაეცვა კონოჰა, მაგრამ ვერ შეძლო, მოეკლა თავისი უმცროსი ძმა - სასკე. მას მერე, რაც მესამე ჰოკაგეს სთხოვა, დაეცვა სასკე დანზოსგან, დატოვა სოფელი. იტაჩიმ იმ საღამოსვე იცოდა, რომ საკუთარი ძმის ხელით მოკვდებოდა.

## რესურსები ინტერნეტში
*ინფორმაცია Naruto Wikia-ში

კატეგორია:ნარუტოს პერსონაჟები
სამსხვერპლო

**სამსხვერპლო** — ქვის ბლოკის ან ქვის წყობის, კლდის, თიხის, ალიზის, ხის, მიწისა და ა. შ. შემაღლება (ზოგჯერ სიმბოლური გამოსახულებებით შემკული), რომელიც ვ. წარმართულ ხალხებში ღვთაებისადმი მსხვერპლის შესაწირად და ლოცვა-კურთხევისათვის იყო განკუთვნილი. ემსახურებოდა აგრეთვე მიცვალებულთა კულტს. დამახასიათებელია ყველა განვითარებული რელიგიისათვის, პრიმიტიული ხალხებს არა აქვთ. ხშირად სამსხვერპლოს აწყობდნენ ღია ცის  ქვეშ ტაძრებთან, წმინდა აგილებსა და მოედნებზე, რათა მსხვერპლშეწირვის კვამლს ღვთაებამდე მიეღწია. სამსხვერპლო ეწყობოდა დახურულ ნაგებობებშიც (ტაძარი, სამლოცველო, საცხოვრებელი და აკლდამა).

## საქართველო
საქართველოში სამსხვერპლოების არსებობა დადასტურებულია ძვ. წ. VI—V საუკუნეში, ნეოლით-ენეოლითის ხანიდან. ქვემო ქართლის ადრინდელი სამიწადმოქმედო ნამოსახლარებზე. ოთახის ცენტრში გამართულ კერებში, რომელთა მთავარი ფუნქცია ცეცხლის შენახვა იყო, აღმოჩნდა შეწირული ნივთები და ცხოველთა ძვლები, რასაც მზის, ნაყოფიერების და „დიდი დედის“ კულტს უკავშირებენ. მტკვარ-არაქსის კულტურის ძეგლებში გვხვდება კერასთან დაკავშირებული რქებიანი თიხის სადგრები. ზოგი მკვლევარი მათ „რქებიან საკურთხევლებად“ მიიჩნევს (რ. დუსო). მრავლადაა აღმოჩენილი ითიფალური ხასიათის ნალისებრი ზესადგრები, ნალისებრი კერები და სამსხვერპლოები. ნაგებობებში დამოწმებულია თიხის შემაღლებები შესაწირავი ჭურჭლითა და სხვა ნივთებით.

თრიალეთში აღმოჩენილ ვერცხლის თასზე (ვ. წ. II ათასწლეული) გამოსახულია მაღალფეხიანი სამსხვერპლო ზოგიერთ თიხის ჭურჭელზე კი სამსხვერპლოს სქემატური გამოსახულებებია. გვიანდელი ბრინჯაოს ხანის ნამოსახლარებზე აღმოჩენილია მრავალი სახის სამსხვერპლო: სათავსოთა შიგნით შემაღლებული და შელესილი თაროები თუ ორმოები, სავარძლისებური სამსხვერპლოები კერებითა და სხვადასხვა სიმბოლოთი, მრავალნაირი შეწირულებით, სამლოცველო სენაკები და საკულტო კომპლექსები (ნაცარგორა, ხოვლეგორა, ყათნალისხევი, დიღომი და სხვა), აგრეთვე საკულტო მოედნები მრავალრიცხოვანი ნივთიერი შეწირულებით (მელიღელე, მელაანი, არაშენდა, შილდა, ქვემო ქედი). ანტიკური ხანის ტაძარ-სამლოცველოთა ნიმუშებს წარმოადგენს ვანის ნაქალაქარისა და დედოფლის მინდვრის სატაძრო ქალაქის მთავარი ტაძრის სამსხვერპლოები.

ქართული ეთნოგრაფიულ სინამდვილეში შემონახულია ქართული საკულტო ადათ-წესები საკურთხ-საწირავი რიტუალით, საზოგადო კულტმსახურების ადგილები — ჯვარხატები და სხვა, რომლებშიც კარგად ჩანს მრავალი წარმართული ელემენტი.

## ლიტერატურა
კატეგორია:მსხვერპლშეწირვა
კოპილი

**კოპილი** () — ურბანული დასახლება, რომელიც არის კოპილის რაიონის ცენტრი. მდებარეობს სლუცკიდან ჩრდილო-დასავლეთით 34 კილომეტრში და მინსკიდან სამხრეთ-დასავლეთით 90 კილომეტრში. 2009 წლის აღწერის მიხედვით, ქალაქში დაახლოებით 9900 ადამიანი ცხოვრობს. 

## რესურსები ინტერნეტში 
* პოლონეთის სამეფოს გეოგრეფიული ლექსიკონი (პოლონურად) ფ.სულიმიესკიეგო, ბ.ჩლებოვსკი, ვ. ვალევსკი, ვარშავა 1883 
* კოპილის ოლქი 
* კოპილის რაიონი  
* ბელარუსიული ქალაქების პოპულაცია

კატეგორია:ბელარუსის ქალაქები
Whiskey in the Jar

**Whiskey in the Jar** — ცნობილი ირლანდიური ხალხური სიმღერა, წარმოშობილი ირლანდიის სამხრეთის მთებში, რომელშიც მოხსენიებულია კორკისა და კერის საგრაფოები, ასევე სოფელი ფენიტი კერის საგრაფოში. სიმღერა მგზავრთა დამყაჩაღებელზეა, რომელსაც ცოლმა ან შეყვარებულმა უღალატა. იგი ყველაზე ფართოდ შესრულებადია საერთაშორისო დონეზე ტრადიციული ირლანდიური სიმღერებიდან. 1950-ინი წლების შემდეგ მრავალი პროფესიონალი შემსრულებლის მიერ იქნა ჩაწერილი. სიმღერამ პირველად ქვეყნის საზღვრები მაშინ გადალახა, როდესაც ირლენდიურმა ფოლკ-ჯგუფმა The Dubliners შეასრულა იგი და შეიტანა თავის სამ ალბომში 1960-იან წლებში. ასევე ირლანდიური როკ-ჯგუფის Thin Lizzy ვერსია ირლანდიის და ბრიტანეთის პოპ ჩარტებში მოხვდა ადრეულ 1970-იანებში. ამერიკულმა მძიმე მეტალ ჯგუფმა მეტალიკამ იგი უფრო ფართო როკ აუდიენციას გააცნო 1998 წელს, შეასრულა რა Thin Lizzy-ის მსგავსი ვერსია უფრო მძიმე ჟღერადობით, და 2000 წელს მიიღო გრემი საუკეთესო მძიმე როკ შესრულებისთვის. სიმღერა შესრულებულია მრავალ ადგილას მრავალი შემსრულებლის მიერ.

## რესურსები ინტერნეტში 
*მეტალიკის ვიდეო Whiskey in the Jar-სთვის
*Whiskey in the Jar საიტზე irishmusicforever.com 

კატეგორია:ირლანდიური ფოლკ სიმღერები
კატეგორია:ირლანდიური როკ სიმღერები
კატეგორია:The Dubliners-ის სიმღერები
კატეგორია:Thin Lizzy-ის სიმღერები
კატეგორია:მეტალიკის სიმღერები
კატეგორია:1972 წლის სინგლები
კატეგორია:1973 წლის სინგლები
კატეგორია:1999 წლის სინგლები
აფშერონი (მრავალმნიშვნელოვანი)

საკუთარ სახელს **აფშერონი** აქვს შემდეგი მნიშვნელობები:

* აფშერონი — ნახევარკუნძული კასპიის ზღვაში, აზერბაიჯანი
* აფშერონი — რაიონი აზერბაიჯანში
სიორენ კირკეგორის ფილოსოფია

**სიორენ კირკეგორის** ფილოსოფიას, მე-20 საუკუნის ფილოსოფიის, განსაკუთრებით ეგზისტენციალიზმის და პოსტმოდერნიზმის, განვითარებაში დიდი წვლილი მიუძღვის. კირკეგორი იყო მე-19 საუკუნის დანიელი ფილოსოფოსი, რომელიც მოიხსენიება, როგორც "ეგზისტენციალიზმის მამა." სწორედ კირკეგაარდის ფილოსოფიამ მოახდინა ზეგავლენა ეგზისტენციალური ფსიქოლოგიის ჩამოყალიბებაზე. 

კირკეგორი აკრიტიკებდა გეორგ ფრიდრიხ ვილჰელმ ჰეგელის და დანიელი ჰეგელისტების მიერ ჩამოყალიბებულ ფილოსოფიურ სისტემებს. თავად მასზე გავლენა იმანუელ კანტს მოეხდინა.

კატეგორია:ფილოსოფია
ლიბერალური პარტია (გაერთიანებული სამეფო)

**ლიბერალური პარტია** () — ერთ-ერთი წამყვანი პოლიტიკური ძალა იყო დიდ ბრიტანეთში XIX საუკუნედან XX საუკუნის 20-იან წლებამდე და მესამე პარტია გავლენიანობით 1988 წლამდე, როდესაც ის სოციალ-დემოკრატებს შეუერთდა და ლიბერალურ დემოკრატების პარტიად იქცა.

პარტია ითვლება ვიგების პარტიის ჩამომავლად, თვით სახელწოდება „ლიბერალური პარტია“ 1859 წელს მიიღო, როდესაც ის ფაქტობრივად წარმოადგენდა ლორდთა პალატის ვიგებისა და თემთა პალატის რადიკალების კოალიციას.

## ლიბერალური პარტიიდან წარმოდგენილი პრემიერ-მინისტრები 
*ტემპლ, ჰენრი, III ვიკონტ პალმერსტონ
*ჯონ რასელი
*უილიამ გლადსტონი
*პრიმროუზ, არჩიბალდ ფილიპ
*კემპბელ-ბანერმან, ჰენრი
*ასკვიტ, ჰერბერტ ჰენრი
*ლოიდ ჯორჯ, დევიდ

კატეგორია:გაერთიანებული სამეფოს პოლიტიკური პარტიები
კატეგორია:პოლიტიკური პარტიები ანბანის მიხედვით
ქვევრი

მინი|ქვევრის ფოტოსურათი
[მინი|ქვევრები [გორის სიახლოვეს]]
**ქვევრი** — კვერცხისებური ფორმის, კონუსური (იშვიათად ბრტყელი) ძირის მქონე თიხის ჭურჭელი, ვიწრო ყელითა და დისკოსებური თავით. გამოიყენება ღვინის დასაყენებლად ან მარცვლეულის შესანახად. ქვევრის მოხმარება სპეციფიურია - მას მიწაში ფლავენ და ჰერმეტიულად ხურავენ. საქართველოში ქვევრისებური ჭურჭელი ადრეული ბრინჯაოს ხაინდანაა ცნობილი, თუმცა ბევრი მათგანის კონკრეტული დანიშნულება უცნობია. ქვევრი მრავლადაა გამოვლენილი ანტიკური ხანის ნამოსახლარებსა და სამაროვნებზე.

საქართველოს კულტურისა და ძეგლთა დაცვის მინისტრის ბრძანებით, საქართველოს მთელ ტერიტორიაზე უძველესი დროიდან დღემდე გავრცელებულ, ღვინის დასაყენებელ და შესანახ თიხის უნიკალურ ჭურჭელს - ქვევრს, არამატერიალური კულტურული მემკვიდრეობის ძეგლის სტატუსი მიენიჭა. იგივე სტატუსი ქვევრს, საქართველოს პრეზიდენტის 2012 წლის 8 თებერვალის № 91 ბრძანებულებით, „კულტურული მემკვიდრეობის შესახებ“ საქართველოს კანონის მე-18 მუხლის პირველი პუნქტის შესაბამისადაც მიენიჭა.

იუნესკოს არამატერიალური კულტურული მემკვიდრეობის დაცვის მთავრობათაშორისი კომიტეტის მე-8 სესიაზე (ქ. ბაქო, 2-7 დეკემბერი, 2013) მიიღეს გადაწყვეტილება საქართველოს მიერ წარდგენილი ნომინაციის „ქვევრის ღვინის დაყენების უძველესი ქართული ტრადიციული მეთოდის“ არამატერიალური კულტურული მემკვიდრეობის წარმომადგენლობით სიაში შეტანის თაობაზე.

## იხილეთ აგრეთვე 
* ქვევრსამარხი

## ლიტერატურა 
* «ქვევრის ჰერმეტიზაციის ძველი წესები» / *გ. ცინცაძე, ხ. წიქარიშვილი, მ. ცინცაძე, რ. ჩაგუნავა* // საქართველოს ქიმიური ჟურნალი. - თბ., 2007. - ISSN: 1512-0686. - N2. - გვ.233-235. - რეზიუმე ინგლისურ და რუსულ ენაზე;
* «ქვევრის გამოყენის განსაკუთრებული შემთხვევები» / *გ. ცინცაძე, ხ. წიქარიშვილი, მ. ცინცაძე, რ. ჩაგუნავა* // საქართველოს ქიმიური ჟურნალი. - თბ., 2007. - ISSN: 1512-0686. - N2. - გვ.236-238. - რეზიუმე ინგლისურ და რუსულ ენაზე;
* «ქვევრის სარქველი : [ჰერმეტულად დახურვის წესი]» // მოსავალი / რედაქტორ-გამომცემელი ვ.ი. რცხილაძე. - 1909. - N12. - გვ.9-10

## რესურსები ინტერნეტში 
* ;
* 

## სქოლიო
კატეგორია:ჭურჭელი
კატეგორია:საქართველოს არამატერიალური კულტურული მემკვიდრეობის ძეგლები
კატეგორია:იუნესკოს არამატერიალური კულტურული მემკვიდრეობის ძეგლები საქართველოში
სოციალ-დემოკრატიული პარტია (გაერთიანებული სამეფო)

**სოციალ-დემოკრატიული პარტია** () — პოლიტიკური პარტია გაერთიანებულ სამეფოში, რომელიც 1981-88 წლებში არსებობდა.

სდპ-ს შექმნა დაკავშირებულია ლეიბორისტული პარტიის მემარჯვენეთა თავკაცების მემარცხენეებით უკმაყოფილებით, მათი შეხედულებით პარტიის ხელმძღვანელობის პოლიტიკაზე. 4 გავლენიანი პოლიტიკოსი მემარჯვენეთა მხრიდან როი ჯენკინსი, დევიდ ოუენსი, ბილ როჯერსი და შირილ ვილიამსი, რომლებმაც მიიღეს „ოთხთა ბანდის“ ზედმეტსახელი (ჩინეთის კომპარტიაში არსებული იგივე სახელწოდების ჯგუფის ალუზია), გამოვიდა პარტიის ხელმძღვანელობის კრიტიკით და მალევე დატოვეს პარტიაც, ჩამოაყალიბეს რა სდპ. პარტიას 28 ლეიბორისტი დეპუტატი შეუერთდა თემთა პალატიდან და ასევე ერთი დეპუტატ-კონსერვატორი. პარტიის შექმნიდან მოკლე ხანში, პარტიამ შექმნა კავშირი ლიბერალურ პარტიასთან. კავშირის ლიდერები, რომელიც უპირველეს ყოვლისა ადგილობრივ არჩევნებში მონაწილეობის მიღებისათვის შეიქმნა, როი ჯენკინსი სდპ-დან და დევიდ სტილი ლპ-დან გახდნენ.

1983 წელს საპარლამენტო არჩევნებზე პარტიის კანდიდატებმა ლპ-დან და სდპ-დან 7,78 მილიონი ხმა (25,4%) და თემთა პალატაში 23 ადგილი მიიღეს. 1984 წელს ლპ-სდპ კავშირმა ევროპარლამენტში მიიღო მონაწილეობა. თუმცა ვერ მოარხერხა ვერცერთი ადგილის მოპოვება, მიუხედავად იმისა რომ მან ხმების 19% მიიღო ინგლისში, უელსში და შოტლანდიაში. 1987 წელს საპარლამენტო არჩევნებზე ლპ-სდპს კანდიდატებმა 7,34 მილიონი ხმა (22,6%) და 22 დეპუტატის მანდატი მიიღეს.

1988 წლის 3 მარტს ორივე პარტიამ მიიღო გადაწყვეტილება შეერთების შესახებ და ჩამოაყალიბეს სოციალური და ლიბერალური დემოკრატების პარტია, რომელსაც შემდეგში გადაერქვა სახელი და ლიბერალური დემორატების პარტია ეწოდა (პარტია დღესაც არსებობს).

## პარტიის ლიდერები 
* როი ჯენკინსი, 7 ივლისი1981 — 13 ივნისი 1983
* დევიდ ოუენი, 13 ივნისი 1983 — 14 ივნისი 1987
* რობერტ მაკლენანი, 14 ივნისი 1987 — 3 მარტი 1988

კატეგორია:გაერთიანებული სამეფოს პოლიტიკური პარტიები
კატეგორია:პოლიტიკური პარტიები ანბანის მიხედვით
კატეგორია:სოციალ-დემოკრატიული პარტიები
კატეგორია:1981 წელს დაარსებული პოლიტიკური პარტიები
კესონი

**კესონი**  () — ქალაქი ჩრდილოეთ კორეაში. მდებარეობს  ჰუანხე-პუქტოს პროვინციაში, ქვეყნის სამხრეთ ნაწილში. ყოფილი განსაკუთრებული სტსტუსის მქონე ქალაქი ჩრდილოეთ კორეაში და კორეის დედაქალაქი კორიოს დინასტიის მმართველობის პერიოდში (919-1232 წწ.). 

## ისტორია 
არქეოლოგიური გათხრების შედეგად დასტურდება, რომ კესონის ტერიტორია დასახლებული ყოფილა ჯერ კიდევ ნეოლითის პერიოდში. საუკუნეების განმავლობაში კესონი სხვადასხვა სახელმწიფოების მმართველობის ქვეშ იყო და სახელებიც ამისდამიხედვით ეცვლებოდა. კოგურიოს პერიოდში ეწოდებოდა ბუსოგაპი. 475 წელს კესონი შედიოდა პექჩეს შემადგენლობაში და მათ ხელში დარჩა დაახლოებით ერთი საუკუნის განმავლობაში. 555 წელს ძველი კესონი გახდა სილას სამეფოს შემადგენელი ნაწილი და ეწოდა სონგაკ-გუნი. 898 წელს კესონი დაიპყრო კუნ ემ, რომელიც იყო ტაებონგის სამეფოს დამაარსებელი. 919 წელს შევიდა კორიოს სამეფოს შემადგენლობაში და გახდა ეროვნული დედაქალაქი. 960 წელს მეფე გუანგიონგის მმართველობის პერიოდში ქალაქს ეწოდა გაიგიონგი, 995 წელს კი მეფე სეონიონგის მმართველობის პერიოდში ეწოდა გაესონგ-ბუ. 1010 წელს მეფე ჰიეონიონგის მმართველობის პირველ წელს, კორიო-კიდანის მეორე ომის პერიოდში ქალაქის ყველა შენობა დაიწვა. 

1392 წელს კორიოს დინასტია დაამხო ლი სონგემ და დაამყარა ჩოსონის დინასტიის ხელისუფლება, რომლებმაც 1394 წელს დედაქალაქი კესონიდან გადაიტანეს ჰანიანში (თანამედროვე სეული). 

კესონი გახდა კიონგიდოს პროვინციის შემადგენელი ნაწილი და ასე დარჩა თვით კორეის ომამდე. 1951 წელს კესონი, რომელიც შედიოდა სამხრეთ კორეის შემადგენლობაში დაექვემდებარა ჩრდილოეთ კორეის კონტროლს და ჩამოყალიბდა კესონის რეგიონი. 1955 წელს კესონი გახდა პირდაპირი დაქვემდებარების ქალაქი.2002 წელს ჩამოყალიბდა კესონის სამრეწველო რაიონი, როგორც ქალქის ნაწილი. 

## ღირსშესანიშნაობები 
კესონში დაცულია კორიოს მეფე მანვოლდეს სასახლის ნანგრევები. სასახლის  მშენებლობა დაიწყო 918 წელს. დაანგრიეს 1361 წელს. კესონის დასავლეთით 11 კილომეტრში მდებარეობს მეფე კონმინის საფლავი. 1948 წელს კორეის გაყოფის შემდეგ შევიდა სამხრეთ კორეის შემადგენლობაში, როგორც 38-ე პარალელის ქვემოთ მდებარე ობიექტი.

2013 წელს კესონის კორიოს დინასტიის დროინდელი  ისტორიული მონუმენტები შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში 
* გერმანული ვებსაიტი კესონის შესახებ

## სქოლიო
კატეგორია:ჩრდილოეთ კორეის ქალაქები
კატეგორია:მსოფლიო მემკვიდრეობის ძეგლები ჩრდილოეთ კორეაში
აზიის ქვეყნების სია მოსახლეობის მიხედვით

[მინი|მარჯვნივ|[აზია]]
მოცემულია  აზიის კონტინენტის ქვეყნების სია მოსახლეობის მიხედვით, 2007 წლის მონაცემებით.

## იხილეთ აგრეთვე 
* ევროპის ქვეყნების სია მოსახლეობის მიხედვით
* სამხრეთ ამერიკის ქვეყნების სია მოსახლეობის მიხედვით
* ჩრდილოეთ ამერიკის ქვეყნების სია მოსახლეობის მიხედვით
* ოკეანეთის ქვეყნების სია მოსახლეობის მიხედვით

## სქოლიო 
*
სარუ

**სარუ** (沙流川 სარუ-გავა) — მდინარე კუნძულ ჰოკაიდოზე, იაპონია.

სარო მოედინება ჰიდაკას მთებიდან და ჩედინება წყნარ ოკეანეში. მდინარეზე სოფელ ნიბუტანთან მდებარეობს ნიბუტანის დამბა. ამ დაგუბების მშენებლობას წინ დიდი დავა უძღვოდა, რასაც შედეგად იაპონიის მიერ აინუს ხალხის როგორც აბორიგენების აღიარება მოუწია. 

## რესურსები ინტერნეტში 
*გზების ინფრასტრუქტურის და ტრანსპერტის სამინისტრო  
*გეოგრაფიული ინსტიტუტი
ფუნდამენტური ურთიერთქმედება

[მინი|[სტანდარტული მოდელი ელემენტარული ნაწილაკების ფიზიკაში]]
**ფუნდამენტური ურთიერთქმედებები** — ელემენტარულ ნაწილაკთა ან სხეულთა ურთიერთქმედება, რის შედეგად იცვლება მათი მოძრაობის მდგომარეობა. კლასიკურ ფიზიკაში სხეულის ურთიერთქმედების სიდიდე ხასიათდება ძალით ან პოტენციური ენერგიით. თავდავირველად ფიზიკაში დამკვიდრდა შორსქმედების კონცეფცია, რომლის თანახმად, ურთიერთქმედება სიცარიელეში მეყვსეულად რაგინდ დიდ მანძილებზე გადაეცემა. ელექტრომაგნიტური ველის აღმოჩენის შემდეგ ეს კონცეფცია შეცვალა ახლოქმედების კონცეფციამ, რომლის თანახმად, ურთიერთქმედება ხორციელდება იმ შუალედური რგოლების (ან გარემოს) მეშვეობით, რომლებიც ურთიერთქმედებას გადასცემენ წერტილიდან წერტილამდე სასრული სიჩქარით, ე. ი. ამ კონცეფციის თანახმად ურთიერთქმედება ხორციელდება „შუამავლით“ — უწევეტად განაწილებულ მთელ სივრცეში ამა თუ იმ ველით (მაგალითად, გრავიტაციული ურთიერთქმედება — გრავიტაციული ველის მეშვეობით). XX საუკუნის ეს წარმოდგენები შეცვალა კვანტურმა მექანიკამ, რომლის თანახმად ნებისმიერი ველი დისკრეტულია და ნაწილაკთა ან სხეულთა ურთიერთქმედება აიხსნება მათ შორის ველების კვანტების ურთიერთგაცვლით (ველის კვანტური თეორია).

სხეულთა ურთიერთქმედების ნაირსახეობის მიუხედავად, ბუნებაში არსებობს ოთხი ფუნდამენტური ურთიერთქმედება: გრძელმოქმედი — გრავიტაციული და ელექტრომაგნიტური და მოკლექმედი — ძლიერი (მოქმედების რადიუსი RS=10–13 სმ) და სუსტი (მოქმედების რაღიუსი RW — 10–16 სმ). ურთიერთობის სიძლიერეს ახასიათებს ე. წ. ურთიერთობის მუდმივა, ხოლო ინტენსიურობას (ეფექტურ განივკვეთს) — მახასიათებელი უგანზომილებო მუდმივა, რომლის მნიშვნელობა ძლიერი, ელექტრომაგნიტური სუსტი და გრავიტაციული ურთიერთქმედების შესაბამისად ტოლია:

:g^2_S/\hbar c\approx1,e^2/\hbar c\approx1/137,G_FM^2c/\hbar^3\approx10^{-5} და GM^2/\hbar c\approx10^{-38}, 

სადაც g_S არის ძლიერი ურთიერთქმედების მუდმივა, e — ელემენტარული ელექტრული მუხტი (ელექტრომაგნიტური ურთიერთქმედების მუდმივა), G_F — სუსტი ურთიერთქმედების ფერმის მუდმივა, G — გრავიტაციული მუდმივა, \hbar — პლანკის მუდმივა, c — სინათლის სიჩქარე, M — ნუკლონის მასა. \sim 1 გევ ენერგიისას (ელემენტარული ნაწილაკების ფიზიკისათვის დამახასიათებელი სიდიდე) ფუნდამენტურ ურთიერთობათა ინტენსიურობები ისე შეეფარდება ერთმანეთს, როგორც 1 : 10–2 : 10–5 : 10–38.

## ლიტერატურა
* While all interactions are discussed, discussion is especially thorough on the weak.
Seek & Destroy

**Seek & Destroy** — ამერიკული მძიმე მეტალ ჯგუფ მეტალიკის სიმღერა და მეცხრე სიმღერა მათივე სადებიუტო ალბომიდან ''Kill 'Em All*. იგი იყო პირველი სიმღერა, რომელიც სტუდიაში ჩაიწერა და შესულია დემოში *No Life 'til Leather*. დახასიათებულია რა, როგორც „მეტალიკის პირველი დიდებული სტანდარტი“, ხშირად იკვრებოდა კონცერტებბზე წლების განმავლობაში მისი 1982 წლის საკონცერტო დებიუტის შემდეგ და გახდა მეტალიკის ტურნეების დამამთავრებელი სიმღერა Madly in Anger with the World ტურნეს შემდეგ.

დოკუმენტურ ფილმში *Some Kind of Monster* ნაჩვენებია სიმღერა იმის სადემოსტრაციოდ, თუ როგორ იცვლებოდა მეტალიკის მუსიკა და გარეგნობა წლების განმავლობაში. მეტალიკის ათი საუკეთესო სიმღერის შორის AOL Radio-მ მოათავსა იგი მეოთხე პოზიციაზე, ხოლო All Music Guide-ის სტივ ჰიუიმ შეარჩია ეს სიმღერა, როგორც AMG Track Pick ალბომიდან *Kill 'Em All*.

## ჩაწერა და შთაგონება 
სიმღერა მკვლელობის იძულების გრძნობაზეა. ტექსტიდან შეიძლება დავასკვნათ, რომ იგი არა ცივსისხლიან მკვლელობაზე, არამედ შურისძიებაზეა, იმ პიროვნების მოკვლაზეა, რომელიც ძალიან იმსახურებს ამას. ტურნეზე *Kill 'Em All for One* ჯეიმზ ჰეტფილდი ხუმრობით ამბობდა, რომ ეს სიმღერა ნადირობაზეა. ამ სიმღერის შექმნაზე დიდი გავლენა იქონია დაიმონდ ჰედის სიმღერამ Dead Reckoning. პირველი სამი მინი სოლო ნასესხებია საქსონის სიმღერიდან Princess of the Night. მეტალიკამ დაამატა ბოლო სოლო. სიმღერის დებიუტის შემდეგ, ჰემეტმა მოუბოდიშა ფანებს გიტარის ხმის იმ უჩვეულო გადახვევის გამო, რომელიც 3:47-სა და 3:48-ს შორის ხდება სოლოს განმავლობაში, ფაქტობრივად, შეცდომაა ან ბუმ ჩანაწერი.

## გამოყენება 
სიმღერა პოპულარულია სპორტში, კერძოდ კი ჭიდაობის ერთ-ერთ სახეობაში - რესლინგში, კალათბურთში, ჰოკეიში და სხვა. პროფესიონალური ჰოკეის გუნდები San Jose Sharks და New Jersey Devils იყენებენ სიმღერას გამხსნელ თემად საშინაო მატჩებისთვის.

## სხვა ვერსიები 
Seek & Destroy-ის ქავერი შეასრულეს ჯიმი ბრაიანმა (ბასი), ჩაკ ბილიმ (ვოკალი), ეინსლი დანბარმა (დრამები) და ჯეიკ ლიმ (გიტარა) ალბომისთვის *Metallic Assault: A Tribute to Metallica''. სიმღერის ქავერი შეასრულეს ასევე ჯგუფებმა სხვადასხვა ქვეყნიდან: Testament, Bludvera, Acid Drinkers, Sil Khannaz; ინსტრუმენტული ვერსია შეასრულა ჯგუფმა Freaklabel, ხოლო ცოცხლად შეასრულეს ჯერ პანტერამ, შემდეგ აპოკალიპტიკამ.

## რესურსები ინტერნეტში 
* მეტალიკის ოფიციალური საიტი

## სქოლიო 
კატეგორია:მეტალიკის სიმღერები
კატეგორია:თრეშ მეტალ სიმღერები
კატეგორია:1983 წლის სიმღერები
აკანი

**აკანი** — მდინარე იაპონიაში, კუნძულ ჰოკაიდოზე. გამოედინება აკანის ტბიდან, ზღვის დონიდან 420 მეტრზე. ტბა შეიქმნა ოაკანის მთის ვულკანური ამოფრქვევისას მდინარის დაგუბების შედეგად, დაახლოებით 6000 წლის წინ. მდინარე ტბიდან გამოედინება წყალვარდნილის, ჩანჩქერის სახით. ეს ადგილი „ტაკიგუჩი“ და მის სიახლოვეს მდებარე ტაკიმის ხიდი აკანის ეროვნულ პარკში შედის.

მდინარე ქ. კუსიროს ფარგლებში სამხრეთისკენ მიედინება და წყნარ ოკეანეში ჩაედინება. ის მნიშვნელოვან როლს ასრულებს ქ. კუსიროს ეკონომიკაში.

## რესურსები ინტერნეტში 
*http://www.ilec.or.jp/database/asi/dasi21.html . ტბების გარემოს საერთაშორისო კომიტეტი
*http://www.env.go.jp/en/nature/nps/park/parks/akan_2.html  იაპონიის ეროვნული პარკები, აკანის ნაციონალური პარკი

კატეგორია:იაპონიის მდინარეები
ბოლერო

[მინი|მარჯვნივ|250პქ|ბოლეროს მოცეკვავე[ანრი დე ტულუზ-ლოტრეკი, 1895]]
**ბოლერო** () — ესპანური (წყვილთა) ცეკვა, წარმოიშვა XVIII საუკუნის ბოლოს. სრულდება გიტარის აკომპანიმენტის, ზოგჯერ კი სიმღერის თანხლებით. მისთვის დამახასიათებელი რიტმული სურათი ხაზგასმულია კასტანიეტების კაკუნით. XIX საუკუნის დასაწყისიდან ბოლერო ცნობილია საბალეტო სცენაზეც. იგი ხშირად გამოიყენება პროფესიულ მუსიკაში (მორის რაველის „ბოლერო“ სიმფონიური ორკესტრისათვის და სხვა).

## იხილეთ აგრეთვე 
* ბოლერო (რაველი)

## სქოლიო 
კატეგორია:ცეკვები
კატეგორია:ესპანური მუსიკა
ბოლერო (მრავალმნიშვნელოვანი)

**ბოლერო** შეიძლება აღნიშნავდეს:

* ბოლერო — ესპანური ცეკვა სიმღერისა და კასტანიეტების აყოლებით;
* ბოლერო — მორის რაველის ნაწარმოები (1928).
სირტაკი

**სირტაკი** ( - *შეხება*) — პოპულარული ბერძნული ჯგუფური ცეკვა, შექმნილი 1964 წელს ფილმისათვის „ბერძენი ზორბა“. სირტაკი ბერძენთა ხალხური ცეკვაა, თუმცა წარმოადგენს ჰასაპიკოს (ძველ-ბერძნული ცეკვა) ნელი და სწრაფი ვერსიების ნარევს. ცეკვა და მუსიკა დაწერა მიკის თეოდორაკისმა.

ფილმის ეკრანებზე გასვლის შემდეგ სირტაკი ერთ-ერთი ყველაზე პოპულარული ცეკვა გახდა მსოფლიოში.

## სქოლიო 
კატეგორია:ბერძნული ცეკვები
ინდოეთის გზები

**ინდოეთის გზები** (პორტ. Caminho das Índias) (აგრეთვე ცნობილი როგორც: **ინდოეთი - სიყვარულის ისტორია** და **იქ სადაც უყვართ**)  — ბრაზილიური ემის ჯილდოს მფლობელი ტელენოველა, რომელიც შექმნილია Globo TV-ს მიერ და რომელიც პირველად 2009 წლის 19 იანვრიდან 11 სექტემბრამდე გადიოდა ტელეარხზე. ტელენოველა ბრაზლილიაში ყველაზე ყურებადი შოუების სათავეში მოხვდა. „ინდოელთა გზა“ აღწერს იმ მრწამსსა და ღირებულებებს, რომლებიც ერთმანეთისაგან განასხვავებს აღმოსავლურ და დასავლურ სამყაროს, მას ეკრანზე მოაქვს კულტურათა კონტრასტის ისტორია თავისი დადებითი და უარყოფითი გმირებით.

ტელენოველა გადიოდა ერთსაათიან სერიებად კვირაში ექვსი დღე — ორშაბათიდან შაბათამდე. ეს იყო ბრაზილიის ერთ-ერთი ყველაზე რეიტინგული პროგრამათაგანი, რომელმაც ხელი შეუწყო ინდოეთის პოპულარიზაციას ბრაზილიაში. ინდურ მოტივებზე შექმნილი ძვირფასეულობა, რომელიც მთავარ გმირს — მაიას უკეთია ახლა ყველგან იყიდება, წიგნები ინდოეთის შესახებ ბესტსელერების სიის სათავეში ხვდება, ბრაზილიელი ტურისტების ინდოეთისაკენ მოგზაურობათა რიცხვი საკმაოდ გაიზარდა, აგრეთვე ინდური თემატიკის რესტორნებისა და ღამის კლუბების გახსნაც კი დაიწყო.

## რესურსები ინტერნეტში
*
**Caminho das Índias* (ოფიციალური საიტი) 
* ოფიციალური საერთაშორისო ტრეილერი 

კატეგორია:2009 წლის ტელესერიალები
კატეგორია:ბრაზილიური ტელესერიალები
კატეგორია:TV Globo-ს ტელესერიალები
კატეგორია:2000-იანი წლების ტელესერიალები
კატეგორია:ტელესერიალები ანბანის მიხედვით
ბრძოლა სიმაღლე 3234-სთვის

**ბრძოლა სიმაღლე 3234-ისთვის** — თავდაცვითი ბრძოლა, რომელიც 1988 წლის იანვრის დასაწყისში მოხდა. საბჭოთა 39 მედესანტე ებრძოდა 400-მდე ავღანელ-პაკისტანელ მუჯაჰედს.

## ბრძოლა
1988 წლის 7 იანვარს სადესანტო აეულს სადაც მხოლოდ 39 მებრძოლი იყო თავს დაესხა 500-მდე ავღანელი მუჯაჰედი, რომლებსაც უნდოდათ სიმაღლის დაკავაბა რადგან ეს სიმაღლე იყო სტრატეგიულად მნიშვნელოვანი, რადგან ამ სიმაღლის ქვემოდან გადადიოდა ჯავშანტექნიკა, რომელიც განკუთვნილი იყო ოპერაცია მაგისტრალისთვის, ხოლო მწვერვალზე მყოფ სამხედროებს კი მათი დაცვა ევალებოდათ.

15:30 წუთზე გახსნეს ავღანელებმა პირველი ცეცხლი, თავს დაესხნენ უფროს ლეიტენანტის ვიქტორ იურევიჩის რაზმს, მოწინააღმდეგე იყენებდა ყველანირ იარაღს, მათ შორის ნაღმტყორცნებს, რპგ-ებს და სხვა. ამ სროლების შედეგად დაიღუპა ანდრეი ფედოტოვი რეაქტიული ჭურვით. სროლები კი საბჭოთა პოზიციებიდან იყო 200 მ-დან.

საღამოს 16:30 წუთზე ცეცხლი გახსნენს ორი მიმართულებით, მასირებულ სროლების ქვეშ მოყვენენ ავღანელები და დაიღუპა 20-მდე ავღანელი, 30 დაიჭრა, ხოლო საბჭოთა ბლოკ პოსტიდან 60 მეტრში არცერთი მუჯაჰედი ჩანდა.

17:35 წუთზე საბჭოთა მებრძოლეებმა ცეცხლი გახსნენს მესამე მიმართულებით, რომელიც იყო ძალიან გაბედული, რადგან მათ შეუტიეს მთელი ძალებით, ტყვიამფრქვევებით და ხელყუმბარებით, რის შედეგადაც მათ უკუაგდეს მოწინააღმდეგის ძალები.

23:30 - წუთზე დაიწყო მეხუთე შეტევა, რომელიც იყო ერთ-ერთი ყველაზე სასტიკი თავდასხმა სიმაღლეზე, რომელიც იყო მკვდარ სივრცეში, სადაც მჭიდროდ იყვნენ განლაგებულნი მუჯაჰედები, დასავლეთ მხარეს ავღანელებმა მოახერხეს 50 მეტრამდე მიახლოება რომ ხელყუმბარები ესროლათ.

3:00 - ყველაზე თავზე-ხელაღებული შეტევა, საბჭოთა სამხედროებს და მუჯაჰედებს შორის იყო მხოლოდ და მხოლოდ 50 მეტრი, ხოლო ზოგ ადგილას კი საერთოდ 15 მეტრი, საბჭოთა სამხედროებს ფაქტობრივად გამოლეული ჰქონდათ ტყვია-წამალი, რის გამოც უკვე საჭირო იყო არტილერიის ბრძოლაში ჩართვა.
სულ მალე მუჯაჰედებმა გააცნობიერეს, რომ ისინი ვერ შეძლებდნენ მწერვალის აღებას, რის გამოც უკან დახევა დაიწყეს დახოცილ და დაჭრილ მებრძოლეებთან ერთად, უკან დახევა კი განაპირობა არტილერიის ცეცხლმა და ტყვია-წამლის დროულად მიწოდებამ.

## შედეგი
საბჭოთა მხარებ 39 სამხედროდან 6 მებრძოლი დაკარგა, მათ შორის იყვნენ ისეთებიც, რომლებმაც სიკვდილის მერე მიიღეს საბჭოთა კავშირის გმირის ორდენი. ასეთი იყო ვიაჩესლავ ალექსანდროვი და ანდრეი მელნიკოვი. ყველა მებრძოლმა კი ჯილდოდ მიიღო წითელი დროშის ორდენი და წითელ ვარსკვლავიანი ორდენი.

ავღანელმა მუჯაჰედებმა დაკარგეს 200-მდე მებრძოლი, რომელთა უმეტესობა ჩაცმული იყო შავ ფორმებში და ჰქონდათ მართკუთხა შავი-ყვითელი-წითელი ზოლები, ეს კი იმას მიუთითებდა, რომ ისინი იყვნენ შავი ყარყატის მებრძოლეები, რომელიც პაკისტანურ არმიას ეკუთვნოდა.

## გავრცელებულ კულტურაში
2005 წელს ამ ბრძოლების საფუძვლებზე გადაიღეს რუსული, ფინური, უკრაინული ფილმი, ხოლო 2008 წელს კი გამოვიდა დოკუმენტური თამაში სიმართლე 9 ასეულზე, რომელსაც საფუძვლად დაედო 1988 წლის ინციდენტი.

## იხილეთ აგრეთვე 
* შტორმ-333

## რესურსები ინტერნეტში 
* www.rsva.ru
* desantura.ru

## სქოლიო 
კატეგორია:ავღანეთის ომი (1979-1989)
კატეგორია:XX საუკუნის ბრძოლები
კატეგორია:1988 წლის ბრძოლები
ჩიტოსე

**ჩიტოსე** () — მდინარე ჰოკაიდოზე. მდინარეს აქვს მინიჭებული A კლასი. ქალაქ ებეცუში მას ებეცუს მდინარესაც ეძახიან (江別川).

აინის ენაზე თავდან ერქვა შიკოცუ, თუმცა ეს დასახელება იაპონურად ცუდად ჟღრდა და ამიტომ 1805 წელს მას სახელი შეეცვალა და გახდა ჩიტოსე.

ჩიტოსე გამოედინება ტბა შიკოცუდან. მდინარე გადის ქალაქ ჩიტოსეს ცენტრში. შემდეგ ის გადის იშიკარის დაბლობზე. დაბლობზე ის კვებავ უამრავ საირიგაციო არხს. აქ ჩიტოსე ქმნის საზღვარს იშიკარის ქვეპრეფექტურასა და სორაჩის ქვეპრეფექტურას შორის. ბოლოს მდინარე გადის ქალაქ ებეცუში და უერთდება მდინარე იშიკარას.

მიუხედავად მთავრობის ძალიახმევისა, ჩიტოსე ყოველ მეორე წელს დიდდება და ტბორავს დაახლოებით 40 კილომეტრს. ბოლო მნიშვნელოვან დატბორვა მოხდა 1981 წელს, როდესაც მდინარემ დააზიანა 2700 სახლი და დატბორა 20 000 ჰექტარი.

## რესურსები ინტერნეტში 
* გეოგრაფიული ინსტიტუტი

კატეგორია:იაპონიის მდინარეები
ბოლერო (რაველი)

[მინი|270პქ|[იდა რუბინშტეინი, ვალენტინ სეროვის ნახატი.]]
**ბოლერო** () — ფრანგი კომპოზიტორის, მორის რაველის ერთ-ერთი ყველაზე ცნობილი ნაწარმოები, ჩაფიქრებული როგორც მუსიკა საბალეტო წარმოდგენისთვის. დაიწერა 1928 წელს და პირველად შესრულდა 1928 წლის 22 ნოემბერს პარიზის გრანდ ოპერაში, ბალერინა იდა რუბინშტეინის გამოსვლისას; ორკესტრს დირიჟორობდა ვოლტერ სტრარამი.

ნაწარმოების ხანგძლივობა 15 წუთია, თუმცა თუ აუჩქარებლად, ნელ ტემპში შესრულდება, როგორც ამას კომპოზიტორი ითხოვდა, 18 წუთამდე გრძელდება.

## იხილეთ აგრეთვე 
* ბოლერო
* მორის რაველი

## რესურსები ინტერნეტში 
* ბოლერო. experiencefestival.com.

კატეგორია:ბალეტი
კატეგორია:ნაწარმოებები ბალეტისათვის
ონომასტიკა

**ონომასტიკა** ან **ონომასტოლოგია ** (ბერძნ. „ὀνομαστικός“ სახელწოდებასთან დაკავშირებული და „ὀνοματολογία“ („ὄνομα“ - სახელი):
*1) შეისწავლის ამა თუ იმ ენაში არსებულ საკუთარ სახელთა ერთობლიობას.
*2) არის ენათმეცნიერების ნაწილი, რომელიც საკუთარ სახელებს სწავლობს.
*3) შეისწავლის ტოპონიმებს.

## რესურსები ინტერნეტში
*ონომასტიკით ვარჯიში - როგორ განსხვავდება სახელები ენების და კულტურების მიხედვით 

## სქოლიო
კატეგორია:ონომასტიკა
კატეგორია:ფოლკლორი
კატეგორია:ლექსიკოგრაფია
კატეგორია:ისტორიის დამხმარე დისციპლინები
მაილი საირუსის დისკოგრაფია

მაილი საირუსი არის ამერიკელი მომღერალი და მსახიობი, მან სახელი გაითქვა დისნეის სერიალ ჰანა მონტანას შემდეგ. მაილის  აქვს 3 სტუდიური ალბომი, 2 რემიქსების, 1 EP დისკი, 6 საუნდტრეკი და 2 ცოცხალი ჩანაწერი.

მისი პირველი ალბომი გამოვიდა 2006 წლის 24 ოქტომბერს (სერიალ ჰანა მონტანას საუნდტრეკი),საუნდტრეკი პირველ ადგილზე მოხვდა ბილბორდ 200-ში. 2007 წლის 26 ივნისს გამოუშვა თავისი პირველი სტუდიური ალბომი  Meet Miley Cyrus ოღონდ მასში შედიოდა მხოლოდ ჰანა მონტანას სიმღერები, ეს ალბომი მოხვდა ასევე პირველ ადგილზე ბილბორდ 200-ში, გაიყიდა 326 ათასი ასლი პირველ კვირაში, სულ გაყიდულია 3,226,000..ამ უკანასკნელმა დიდი პოპულარობა მოუტანა.იგი მუსიკალურ კარიერას დღესაც დიდი წარმატებით აგრძელებს და მსოფლიო ტოპ 10-ეულებშიც მისი სიმღერები წინა ადგილებს იკავებს. მაილიმ 2008 წლის 22 ივლისს გამოუშვა ალბომი-"Breakout ასევე ეს ალბომიც მოხვდა  ბილბორდ 200-ში პირველ ადგილზე, 2010 წლის ივლისში გაიყიდა ამ ალბომის 1.5 მილიონი ასლი აშშ-ში .2009 წლის 31 აგვისტოს-  "The Time Of Our Lives",ეს ალბომი კი მოხვდა მე-2 ადგილზე ბილბორდში,ასევე  ბილბორდში ოღონდ  პირველ ადგილზე მოხვდა  ფილმ ჰანა მონტანას  საუნდტრეკი 2009 წელს და სერიალის ჰანა მონტანა 3-ის მე-2-ეზე.2010 წლის 18 ივნისს-"Can't Be Tamed",ასევე ესეც მოხვდა ბილბორდ 200-ში,მაგრამ მე-3 ადგილზე,ალბომმა გაამართლა და მას უკვე აქვს "ოქროს ალბომის" წოდება,ამ ალბომმა გაყიდვების რაოდენობით მაილის ალბომების ისტორიაში რეკორდი მოხსნა.

## ალბომები 
### სტუდიური ალბომები 
### საკონცერტო ალბომები 
### EP დისკები 
### საუნდტრეკები 
### რემიქსების ალბომი 
## სინგლები 
### ჩარტებში სინგლები ჰანა მონტანადან 
## სხვა მომღერლებთან ერთად 
## სხვა სიმღერები ჩარტებში 
## მუსიკალური ვიდეოები 
### მუსიკალური ვიდეოები ჰანა მონტანას 
## რესურსები ინტერნეტში 
* ოფიციალური საიტი

## სქოლიო 
კატეგორია:დისკოგრაფიები
კატეგორია:მაილი საირუსი
მეჰმედ V

**მეჰმედ V რეშდი** (ოსმალური: محمد خامس , ; დ. 2  ნოემბერი, 1844, სტამბოლი — გ. 3  ივლისი, 1918, სტამბოლი) — ოსმალეთის 35-ე სულთანი. იყო სულთან აბდულმეჯიდ I-ის შვილი.

დაიბადა 1844 წელს 2  ნოემბერს თოფქაფის სასახლეში.

ტახტზე ავიდა 1909 წლის 27 აპრილს. თუმცა მას რეალური პოლიტიკური ძალაუფლება არ ჰქონდა. რეალურ გადაწყვეტილებებს იღებდნენ მთავრობაში მყოფი ფაშები.

გარდაიცვალა 73 წლის ასაკში, 1918 წლის 3 ივლისს, ილდიზის სასახლეში.

## ჯილდოები და ორდენები 
; ოსმალეთის ორდენები:
*  ნახევარმთვარის ორდენის დიდი მასტერი.
*  დიდების ორდენის დიდი მასტერი.
*  მეჯიდის ორდენის დიდი მასტერი.
*  ოსმანიეს ორდენის დიდი მასტერი.

;უცხოური ორდენები:
*  მაქს იოზეფის სამხედრო ორდენის რაინდი (ბავარია)

## იხილეთ აგრეთვე
* ოსმალეთის სულთნების სია

## რესურსები ინტერნეტში
## სქოლიო 
კატეგორია:ოსმალეთის სულთნები
კატეგორია:დაბადებული 2 ნოემბერი
კატეგორია:დაბადებული 1844
კატეგორია:გარდაცვლილი 3 ივლისი
კატეგორია:გარდაცვლილი 1918
კატეგორია:ოსმანების დინასტია
კატეგორია:სტამბოლში დაბადებულები
სინაბუნგი

**სინაბუნგი** — მოქმედი სტრატოვულკანი. მდებარეობს კუნძულ სუმატრის ჩრდილოეთ ნაწილში, ქალაქ მედანიდან სამხრეთ-დასავლეთით 60 კმ-ზე, ზღვის დონიდან 2460 მეტრ სიმაღლეზე.
 
ერთ-ერთი ბოლო ამოფრქვევა დაიწყო 2010 წლის 29 აგვისტოს გვიან ღამით, განმეორებით ამოიფრქვა 30 აგვისტოს. მანამდე ვულკანს 400 წელზე მეტი ეძინა. დაფიქსირდა კვამლისა და ფერფლის 1,5 კმ სიმაღლეზე ამოტყორცნა. ვულკანიდან 6 კმ-ის რადისუში 12 სოფელია განთავსებული. ამოფრქვევამ ათობით ათასი მოსახლე აიძულა გახიზნულიყო. წითელი ჯვრის მონაცემებით, სპეციალურ ბანაკებში 18 000 ადამიანი გადაიყვანეს.

## სქოლიო 
კატეგორია:ინდონეზიის ვულკანები
კატეგორია:ინდონეზიის მთები
საღამოს ტბა

**საღამოს ტბა** — ტბა საქართველოში, ნინოწმინდის მუნიციპალიტეტში. მდებარეობს ჯავახეთის ვულკანური მთიანეთის აღმოსავლეთ ნაწილში, მდინარე ფარავნის აუზში, ზღვის დონიდან 1996 მ სიმაღლეზე. სარკის ფართობი 4,8 კმ², საშუალო სიღრმე 1,6 მ, მაქსიმალური სიღრმე 2,3 მ. წყლის მოცულობა 7,7 მლნ მ³, წყალშემკრები აუზის ფართობი 528 კმ².

უკავია სამკუთხედი ფორმის ქვაბულის დადაბლებული ნაწილი, რომელიც ყველა მხირდან შემოზღუდულია ვულკანური ამაღლებებით. ტბის წყალშემკრები აუზი მდებარეობს სამსრის ქედის აღმოსავლეთ და ჯავახეთის ქედის დასავლეთ ფერდობებზე. ანდეზიტებით აგებული ტბის სამხრეთ და სამხრეთ-დასავლეთ ნაპირები მაღალი, ციცაბო და ჩამონგრეულია. ჩრდილოეთიდან ტბისკენ დამრეცად ეშვება ვულკანური შემაღლება, რომელიც არ ქმნის მაღალ ნაპირს.

საღამოს ტბაზე წყლის ჰიდროქიმიური რეჟიმის შესწავლა 1937–48 წლებში ფრაგმენტულად მიმდინარეობდა, 1948 წლიდან 80-იან წლებამდე კი მუდმივად. საღამოს ტბის წყალი საშუალო ტუტე რეაქციისაა. საღამოს ტბაში აზოტის შემცველობა აღემატება ფოსფორისას, ანუ, მალიმიტირებელია აზოტი, ხოლო პირველად პროდუქციაში ჭარბობს ფოსფორი.

ტბის გასწვრივ, საავტომობილო გზის გაყოლებით, მდებარეობს ქართული ხუროთმოძღვრების ძეგლები — 3 ეკლესია, ხოლო მეოთხე მაღალ მთაზეა აღმართული. 3 ეკლესიიდან ყველაზე ადრინდელია უკიდურეს ჩრდილოეთით მდებარე ეკლესია — საღამოს ეკლესია, რომელსაც მინიჭეული აქვს ეროვნული მნიშვნელობის კულტურის უძრავი ძეგლის კატეგორია.

საღამოს ტბა მდიდარია თევზით. სარეწაო მნიშვნელობისაა. ტბასთან გაშენებულია სოფელი საღამო.

## იხილეთ აგრეთვე
* საქართველოს ტბები

## სქოლიო
კატეგორია:სამცხე-ჯავახეთის მხარის ტბები
კატეგორია:ტბები ანბანის მიხედვით
მურად V

**მეჰმედ მურად V** (, ; დ. 21 სექტემბერი, 1840 — გ. 29 აგვისტო, 1904) — ოსმალეთის 33-ე სულთანი. მეფობდა 1876 წლის 30 მაისიდან 31 აგვისტომდე.

იგი იყო სულთან აბდულმეჯიდ I-ისა და მისი ქართველი მეუღლის შევქეფზა  სულთნის შვილი. ტახტზე ავიდა 1876 წლის 30 მაისს, მას შემდეგ რაც მისი ბიძა აბდულაზიზი ტახტიდან გადააყენეს. სულთანი იყო სულ სამი თვის განმავლობაში. 31 აგვისტოს გამოაცხადეს შეშლილად და ციხეში ჩასვეს. გარდაიცვალა პატიმრობაში 1904 წლის 29 აგვისტოს. 

## ოჯახი
### ცოლები და ხარჭები
* ელურუ (მევჰიბე) ქადინეფენდი
* რეფთარიდილ ჰანიმეფენდი
* შაჰ ჯიჰან ჰანიმეფენდი
* მეილისერვეთ ქადინეფენდი
* რესან ჰანიმეფენდი
* ჯევჰერრიზ ჰანიმეფენდი
* ნევდიურ ჰანიმეფენდი
* შაიან ქიოსემ ქადინეფენდი
* რამიშენაზ ჰანიმეფენდი
* ფილიზთენ ჰანიმეფენდი
* ვისალინურ ჰანიმეფენდი
* თარანიდილ ჰანიმეფენდი

### ვაჟები
* შეჰზადე მეჰმედ სელაჰადინ ეფენდი (1861–1915), რეფთარიდილ ქადინეფენდისგან
* შეჰზადე სულეიმან ეფენდი (დაიბადა და გარდაიცვალა 1866), რეფთარიდილ ქადინეფენდისგან
* შეჰზადე სეიფედინ ეფენდი (დაიბადა და გარდაიცვალა 1872), ვისალინურ ჰანიმეფენდისგან

### ქალიშვილები
* ჰატიჯე სულთანი (1870–1938), შაიან ქიოსემ ქადინეფენდისგან
* ფეჰიმე სულთანი (1875–1929), მეილისერვეთ ქადინეფენდისგან
* ფატმა სულთანი (1879–1932), რესან ჰანიმეფენდისგან
* ალიე სულთანი (1880–1903), რესან ჰანიმეფენდისგან

## იხილეთ აგრეთვე
* ოსმალეთის სულთნების სია

## ლიტერატურა 
* Sakaoğlu, Necdet (1999). Bu Mülkün Sultanları. İstanbul: Oğlak Yayınları. ISBN 875-329-299-6. 
* Kinross, Lord (1977). The Ottoman Centuries. İstanbul: Sander Kitabevi. ISBN 0-224-01379-8.

კატეგორია:ოსმალეთის სულთნები
კატეგორია: დამხობილი მონარქები
კატეგორია:დაბადებული 21 სექტემბერი
კატეგორია:დაბადებული 1840
კატეგორია:გარდაცვლილი 29 აგვისტო
კატეგორია:გარდაცვლილი 1904
კატეგორია:ოსმანების დინასტია
კატეგორია:სტამბოლში დაბადებულები
კასუმიგაურის ტბა

**კასუმიგაურის ტბა** () — სიდიდით მეორე ტბა იაპონიაში. მდებარეობს ტოკიოს ჩრდილოეთით 60 კმ-ის დაშორებით, ტიბისა და იბარაკის პრეფექტურებში.

## რესურსები ინტერნეტში
*Kasumigaura — International Lake Environment Committee  

კატეგორია:იაპონიის ტბები
კატეგორია:ტბები ანბანის მიხედვით
კასპის ცემენტის ქარხანა

**კასპის ცემენტის ქარხანა** წარმოადგენს, საქართველოს მნიშვნელოვან სამრეწველო ცენტრს. ქარხნის მშენებლობა დაიწყო 1926 წელს ქალაქ კასპში, 1931 წლის 25 თებერვალს კი საზეიმოდ გაიხსნა. პირველი დირექტორი იყო ალექსანდრე ქებაძე, რომელიც 1937 წელს დახვრიტეს.

## წარმოება 
საწარმოში მოქმედებს სამი ღუმელი. ცემენტის ქარხანას კარიერთან აკავშირებს საბაგირო გზა. მზა პროდოქციის გადაზიდვა ხდება სარკინიგზო და საავტომობილო ტრანსპორტის მეშვეობით.

## ლიტერატურა 
* *ნ. ედიშერაშვილი,* დიდსაჩიტეს განძეული, გვ. 7, თბილისი,  "საბჭოთა საქართველო", 1982

კატეგორია:საქართველოს საწარმოები
კატეგორია:კასპის მუნიციპალიტეტი
იუნესკოს მსოფლიო მემკვიდრეობის ძეგლები პორტუგალიაში

2013 წლის მონაცემებით   პორტუგალიაში **იუნესკოს მსოფლიო მემკვიდრეობის** 15 ძეგლია.

## სტატისტიკა
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 1007 ძეგლია შეტანილი, მათ შორის 1  % პორტუგალიის ძეგლებია.

მათ შორის:
* 14 კულტურული ობიექტი
* 1 ბუნების ძეგლი

## ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

## რესურსები ინტერნეტში
* იუნესკოს ოფიციალური საიტი. პორტუგალიის კულტურული მემკვიდრეობის ძეგლების სია
* პორტუგალიის კულტურული მემკვიდრეობის ძეგლების საიტების კატალოგი

კატეგორია:პორტუგალია
*
პორტუგალია
რეზოლუცია

**რეზოლუცია** ( - *გადაწყვეტილება*) — კოლეგიური ორგანოს სხდომაზე (კონფერენციაზე, სესიაზე, კრებაზე) ამა თუ იმ საკითხის განხილვის შედეგად მიღებული გადაწყვეტილება.

კონსტიტუციურ წესდებაში რეზოლუცია ეწოდება აქტს, რომელსაც პარლამენტი იღებს. რეზოლუციის განხილვა განსხვავდება კანონპროექტის განხილვისაგან.

რეზოლუცია ასევე ეწოდება თანამდებობის პირის მიერ შედგენილ წერილობით დასკვნას ან განკარგულებას, წარწერილს საქმიან ქაღალდზე ან დოკუმენტზე.

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

## სქოლიო 
კატეგორია:სამართალი
პონტა-დელგადა

**პონტა-დელგადა** (; [ˈpõtɐ dɛɫˈɡadɐ]) — კუნძულ სან-მიგელის ადმინისტრაციული ცენტრი და აზორის კუნძულების ყველაზე დიდი ქალაქი. ქალაქის დამაარსებლად მიიჩნევა წმინდა სებასტიანი. ქალაქში დაიბადა პორტუგალიელი ფეხბურთელი პაულეტა.

## რესურსები ინტერნეტში
კატეგორია:პორტუგალიის ქალაქები
პორტუგალიის გერბი

**პორტუგალიის გერბი** - ოფიციალურად მიიღეს 30 ივნისს 1911 წელს. პორტუგალიის ერთ-ერთი ეროვნული სიმბოლოა, დროშასთან და ჰიმნთან ერთად. ის შექმნილია იმ გერბის ბაზაზე რომელსაც, შუა საუკუნეებიდან მოყოლებული, იყენებდა პორტუგალიის სამეფო. 

## ისტორია და მნიშვნელობა 
პორტუგალიის დღევანდელი გერბი არის მრავალი წლის განმავლობაში, ცვლილებებისა და მოდიფიკაციის შედეგი. ჰენრი ბურგუნდიელიდან მოყოლებული არის ცისფერი ჯვარი ვერცხლისფერ ფონზე რომელსაც სხვადასხვა ელეემენტები ხან ემატებოდა ხან აკლდებიდა. საბოლოო ოფიციალური ვერსია შეიქმნა 1911 წელს (რესპუბლიკური რევოლუციის 1910 შემდეგ) 

### პორტუგალიის გერბის სახეცვლილება წლების მანძილზე 

სურათი:Armoires portugal 1160.svg|1093 წლიდან - 1180 წლამდე.
სურათი:Armoires portugal 1180.png|1180 წლიდან - 1247 წლამდე.
სურათი:Armas portugal 1247.png|1247 წლიდან - 1385 წლამდე.
სურათი:Armoires portugal 1385.svg|1385 წლიდან - 1481 წლამდე.
სურათი:Armoires portugal 1481.png|1481 წელს.

## იხილეთ აგრეთვე 
* პორტუგალიის დროშა
* ევროპის ქვეყნების გერბები

კატეგორია:სახელმწიფო გერბები
კატეგორია:პორტუგალიის ეროვნული სიმბოლოები
კატეგორია:გერბები ანბანის მიხედვით
ალენტეჟუ

**ალენტეჟუ** (; //) -  პორტუგალიის სამხრეთ ცენტრალური რეგიონი. ორიგინალში მისი სახელი არის "Além-Tejo" რაც ითარგმნება როგორც "ტეჟუს გარეთ". რეგიონი დანარჩენი პორტუგალიისგან გამოყოფილია მდინარე ტეჟუს მიერ და გრძელდება სამხრეთით ალგარვიმდე. ეს რეგიონი ცნობილია მისი პოლიფონიური სიმღრებით, დაახლოებით ისეთი სიმღრებით როგორსაც მღერიან კორსიკაზე ან სარდინიაზე. 

## გეოგრაფია 
რეგიონს ესაზღვრება:
* ჩრდილოეთით — ცენტრალური რეგიონი, ლისაბონის რეგიონი
* აღმოსავლეთით — ესპანეთი
* სამხრეთით — ალგარვი
* დასავლეთით — ლისაბონის რეგიონი, ატლანტის ოკეანე

## სუბრეგიონები 
რეგიონი მოიცავს 5 ეკონომიკურ-სტატისტიკურ სუბრეგიონს:
* ალენტეჟუ-სენტრალი
* ალენტეჟუ-ლიტორალი
* ალტუ-ალენტეჟუ
* ბაიშუ-ალენტეჟუ
* ლეზირია-დუ-ტეჟუ

## მსხვილი ქალაქები 
* სანტარენი
* ევორა
* ბეჟა
* პორტალეგრე

## რესურსები ინტერნეტში 
* ალენტეჟუს პორტალი 
* ალენტეჟუს ტურისტული პორტალი 
* Fundação Alentejo Terra Mãe 

კატეგორია:პორტუგალიის რეგიონები
ნირვანა

**ნირვანა** (, „დასასრული/ნეტარება“) — ბუდიზმში სულიერი განვითარების ბოლო (უმაღლესი) საფეხური ანუ სამსარა, ტანჯვისგან (სანსკრიტი  दुःख) თავისუფალ მდგომარეობაში ყოფნა. ინდუიზმში ეს არის მოკშას საშუალებით ბრაჰმანთან ერთობა. სიტყვის ლიტერატურული თარგმანი ნიშნავს გამოსვლას, აორთქლებას — შესაბამისად ბუდისტურ კონტექსტში ესაა სიხარბის, სიძულვილისა და ილუზიისგან განთავისუფლება..

## რესურსები ინტერნეტში
* Access to Insight:ბუდიზმის საკითხავი ლიტერატურა 
* Encyclopaedia Britannica
* ნირვანა ადრეულ ბუდისტურ აღმოჩენებში
* ნირვანა როგორც ის ბუდამ იხილა 
* საუბარი ნირვანაზე 

## სქოლიო
კატეგორია:ბუდისტური ფილოსოფია
წელიწადის დრონი

**წელიწადის დრონი** () — იტალიელი კომპოზიტორის ანტონიო ვივალდის ოთხი სავიოლინო კონცერტი ნაკრები. ითვლება ვივალდის ყველაზე ცნობილ და ბაროკოს ტიპის მუსიკის ყველაზე პოპულარულ ნაწარმოებად. შეიქმნა 1723 წელს და პირველად გამოქვეყნდა ორი წლის შემდეგ. თითოეული კონცერტი ეძღვნება წელიწადის დროს, რომელიც თავის მხრივ, სამი ნაწილისაგან შედგება: მათგან თითოეული თითოეულ თვეზეა. ყოველ ნაწილს შეესაბამება თითო სონეტი, რომელიც, სავარაუდოდ, თავად ანტონიო ვივალდის მიერაა დაწერილი. 

## მედია 
## რესურსები ინტერნეტში 
* Vivaldi's Four Seasons. Angelqueen.org

კატეგორია:სავიოლინე ნაწარმოებები
კატეგორია:1723 წლის მუსიკალური ნაწარმოებები
ფიჭვნი

**ფიჭვნი** –  სოფელი ხევსურეთში, სადავო ტერიტორია საქართველოსა და რუსეთს შორის. მოიცავს 200 ჰექტარ ფართობს. 2000 წლის 6 თებერვლიდან სოფელში რუსი სამხედროები დგანან, ამის მიზეზად კი ისინი ასახელებენ 1999 წლის 19–21 მაისს გაფორმებულ ოქმს, რომელზეც სადელიმიტაციო კომისიის ქართველმა ექსპერტებმა  რუსებს „ბრმად“ მოუწერეს ხელი. (2003 წელს იმდროინდელი საქართველოს საგარეო საქმეთა სამინისტროს საგანგებო დავალებათა ელჩი აცხადებდა, რომ ამ დოკუმენტს იურიდიული ძალა არ ჰქონდა).  სოფლის დაკავებას წინ უძღოდა 1999 წლის 22 დეკემბერს რუსეთის ფედერაციიდან ორი ნაღმის სროლა, რის შემდეგაც ქართველმა მესაზღვრეებმა უკან დაიხიეს. 2000 წლის 31 იანვარს ქართველებმა ფიჭვნში საგუშაგო აღადგინეს, მაგრამ 3 თებერვალს თბილისიდან გაცემული ბრძანებით პოსტი გაუქმდა. ამის შემდეგ რუსები ყოველგვარი წინააღმდეგობის გარეშე დაეუფლნენ სოფელს და ხევსურების სალოცავ ნიშს. მათ იქ ააგეს ყაზარმები და საფორტიფიკაციო ნაგებობები.

## ლიტერატურა 
**კობა ბედოიძე**, *მიწა–წყალს დღესაც გვეცილებიან*, „ახალი ეპოქა“, № 7, 21–27 თებერვალი, 2003, გვ. 11

კატეგორია:საქართველოს სადავო ტერიტორიები
ალგარვი

**ალგარვი** (; [aɫˈɡaɾv(ɨ)] , ალ გარბ, ნიშნავს „დასავლეთს“) — პორტუგალიის უკიდურესი სამხრეთი რეგიონი. რეგიონის ფართობია 5,412 კვ.კმ ხოლო მოსახლეობა დაახლოებით 458,734 ადამიანი 2010 წლის მონაცემების მიხედვით. რეგიონი შეიცავს 16 მუნიციპალიტეტს. რეგიონის ადმინისტრატიული ცენტრია ქალაქი ფარუ, სადაც განთავსებულია ფარუს საერთაშორისო აეროპორტი (FAO) და სახელმწიფო უნივერსიტეტი (ალგარვის უნივერსიტეტი). ზუსტად იგივე საზღვრებში მდებარეობდა პორტუგალიის ისტორიული პროვინცია ალგარვიც.

ალგარვის ეკონომიკაში დიდი ადგილი უკავია ტურიზმს და მასთან დაკავშირებულ საქმიანობებს, რეგიონში წელიწადში დაახლოებით 8 მილიონი უცხოელი ტურისტი ჩადის. მეთევზეობა და მეხილეობა არის რეგიონის ეკონომიკის მეორე მნიშვნელოვანი დარგი. რეგიონში დიდი რაოდენობით მოყავთ ფორთოხალი, კაკაო, ლეღვი და ნუში.

## მუნიციპალიტეტები
[thumb|270px|[ფარუ (ქალაქი)|ფარუ ალგარვის რეგიონის მთავარი ქალაქი.]]
[right|thumb|270px|დონა ანას სანაპირო [ლაგოსი (მუნიციპალიტეტი)|ლაგოსის მუნიციპალიტეტში]]

რეგიონები დაყოფილია 16 მუნიციპალიტეტად:
* ალბუფეირა
* ალკოუტიმ
* ალჯეზურ
* ვილა-რეალ-დე-სანტუ-ანტონიუ
* ვილა-დუ-ბიშპუ
* კაშტრუ-მარინ
* ლაგოა
* ლაგოსი
* ლოლე
* მონშიკე
* ოლიო
* პორტიმან
* საო-ბრაშ-დე-ალპორტელ
* სილვესი
* ტავირა
* ფარუ

*შენიშვნა: ალგარვის რეგიონი და ფაროს რაიონი განლაგებულია ერთსა და იმავე ტერიტორიაზე .*

## რესურსები ინტერნეტში
*[ფაგოს (ალგარვე) რაიონის საერო  *(პორტუგალიური(https://ka.wikipedia.org/wiki/%E1%83%9E%E1%83%9D%E1%83%A0%E1%83%A2%E1%83%A3%E1%83%92%E1%83%90%E1%83%9A%E1%83%98%E1%83%A3%E1%83%A0%E1%83%98))*] 

კატეგორია:პორტუგალიის რეგიონები
კატეგორია:პორტუგალიის ისტორიული პროვინციები
ტილიგულის ლიმანი

**ტილიგულის ლიმანი** — ლიმანი სამხრეთ უკრაინაში (ოდესის ოლქისა და მიკოლაევის (ნიკოლაევის) ოლქის ტერიტორიაზე), შავი ზღვის სანაპიროზე.

სიგრძე 80 კმ, სიგანე 0,2–3,5 კმ, სიღრმე — 19 მ-მდე; ფართობი 170 კმ². ზღვიდან გამოყოფილია ქვიშის 4 კმ სიგანის ნაყარით. ლიმანის ფსკერი ზოგან დაფარულია შავი ტალახით, რომელსაც სამკურნალო თვისებებიც აქვს.

## გალერეა 

სურათი:Tiligul Liman Kalinovka.jpg|ტილიგულის ლიმანი დელტადრომი „Калинівка“ მახლობლად.
სურათი:Tiligul_Vid_s_Ranjevoy_kosy.JPG|ტილიგულის ლიმანის ხედი „Ранжевої коси“-დან.
სურათი:Shore of Tylihulsky liman2.jpg|ლიმანის ნაპირი.
სურათი:Ranjeva_kosa.jpg|სოფელი პშონიანოვე. ტილიგულის ლიმანი „Ранжевої коси“-დან.
სურათი: Kalinovka_START_28.12.2007.jpg|სოფელი კალინოვკა (კომინტერნის რ-ნი). პეროპლანი ტილიგულის ლიმანზე.
სურათი:Shore of Tylihulsky liman.jpg|ს. პშონიანოვე. ტილიგულის ლიმანის ნაპირი.
სურათი:Pole_nad_Ranjevoy_kosoy.jpg|ს. პშონიანოვე. მინდორი ლიმანთან.
სურათი:Elevator v Maryanivka.jpg|ელევატორი ს. კორდონ; კომინტერნის რ-ნი.
სურათი:Tiligulskie_utesy.jpg| სოფელი მარიანივკა. ტილიგულის ლიმანი.

## სქოლიო
კატეგორია:უკრაინის ლიმანები
კატეგორია:ტბები ანბანის მიხედვით
ფარუ

**ფარუ** ( /faɾu/) — ქალაქი ფარუს მუნიციპალიტეტში, პორტუგალიის სამხრეთ ნაწილში. ქალაქს ჰყავს 41,934 მაცხოვრებელი. ხოლო მთლიან მუნიციპალიტეტში სახლობს 58,305 ადამიანი. ფარუ ასევე არის ალგარვის რეგიონის დედაქალაქი. ალგარვის რეგიონი და ფარუს რაიონი ერთი და იგივე ტერიტორიებს მოიცავს. 

## ფოტოგალერეა 

ფაილი:MarinaFaro.JPG|ფარუს პორტი
File:EstatuaDAfonsoIIIFaro.JPG|მეფე აფონსო III სტატუა
File:GovernoCivilFaro.JPG| ფარუს სამოქალაქო ადმინისტრაციის შენობა
File:MisericordiaFaro.JPG| ძველი ეკლესია და საავადმყოფო
File:CamaraMunicipalFaro.JPG|ქალაქის ცენტრი
File:FaroArch.jpg|ქუჩა ფარუში
File:Faro.ogg|ფარუს ვიწრო ქუჩების პატარა ვიდეო
File:FaroSquare.jpg|ფარუს ცენტრი

## დაძმობილებული ქალაქები 
*უელვა, 
*მალაგა, 
*ტრიპოლი,  
*ტანგირი,  (1954 წლიდან)
*ბოლამა, 

## რესურსები ინტერნეტში 
*მუნიციპალიტეტის ოფიციალური საიტი
*The Weather in Faro - Portugal 
*Faro Compact Guide
*Video: Historical Faro (Vila Adentro) 

კატეგორია:პორტუგალიის ქალაქები
კატეგორია:პორტუგალიის მუნიციპალიტეტები
ერზინჯანი (მრავალმნიშვნელოვანი)

ტოპონიმს **ერზინჯანი** შეიძლება ჰქონდეს ერთ-ერთი შემდეგი მნიშვნელობათაგანი:

* ერზინჯანი — ქალაქი თურქეთში
* ერზინჯანი — პროვინცია თურქეთში